
GİRİŞ

“Azərbaycan Dövlət Dəniz Akademiyası” PHŞ-də bərpa olunan, akademik məzuniyyətdən qayıdan, təhsilalma formasını dəyişən, köçürülən, ikili diplom və ya mübadilə proqramlarında iştirak edən tələbələrin kreditlərinin tanınması və kredit fərqlərinin müəyyənləşdirilməsi qaydaları” (bundan sonra “Qaydalar”) “Təhsil haqqında” Azərbaycan Respublikasının qanunu, “Ali təhsil müəssisələrinin bakalavriat və magistratura səviyyələrində, əsas (baza ali) tibb təhsilində kredit sistemi ilə tədrisin təşkili Qaydaları”nın təsdiq edilməsi haqqında Azərbaycan Respublikası Nazirlər Kabinetinin 2013-cü il 24 dekabr tarixli 348 nömrəli Qərarı, təhsil haqqında digər qanunvericilik aktları və Azərbaycan Respublikasının Elm və Təhsil Nazirliyinin Kollegiyasının 21 fevral 2024-cü il tarixli KQ-02 nömrəli Qərarı ilə təsdiq edilmiş “Ali təhsil müəssisələrinin bakalavriat (əsas (baza ali) tibb təhsilində) və magistratura səviyyələrində təhsilalanlar tərəfindən təhsil müəssisəsinin, ixtisasın, təhsilalma formasının dəyişdirilməsi, onların təhsil müəssisəsindən xaric və ya təhsil müəssisəsinə bərpa olunması, habelə təhsilalanların təhsilini müvəqqəti dayandırması (onlara akademik məzuniyyətin verilməsi)” Qaydaları əsasında hazırlanmışdır;
Bu Qaydalar “Azərbaycan Dövlət Dəniz Akademiyası” PHŞ-nin (bundan sonra “Akademiya”) daxili normativ sənədi hesab olunur və Akademiya Elmi Şurasında təsdiqlənir, ehtiyac olduqda müvafiq şuranın qərarı ilə dəyişdirilə bilər.

1 TƏTBİQ SAHƏSİ

1.1        Bu Qaydalar Akademiyanın daxili normativ sənədi hesab olunur və “Azərbaycan Dövlət Dəniz Akademiyası” PHŞ-də  bərpa olunan, akademik məzuniyyətdən qayıdan, təhsilalma formasını dəyişən, köçürülən, ikili diplom və ya mübadilə proqramlarında iştirak edən tələbələrin kreditlərinin tanınması və kredit fərqlərinin müəyyənləşdirilməsi qaydaları” prosedurunu tənzimləyir.
1.2 Bu qaydaların müddəaları Akademiyanın bütün təhsilalma formasında təhsil alan tələbələrinə şamil edilir: 
1.3 Bu Qaydaların məqsədi tələbənin mövcud peşəkar fəaliyyətini (ixtisası üzrə əmək fəaliyyəti) tədris planında nəzərdə tutulmuş  tədris (üzmə) və ya texnoloji təcrübəyə bərabər tutmaqla onun təhsil prosesini optimallaşdırmaqdır.
1.4      Sənədləşdirilmiş prosedur təhsil prosesinin təmin edilməsi və aparılması prosesində iştirak edən bütün “Azərbaycan Dövlət Dəniz Akademiyası” Publik Hüquqi Şəxsinin əməkdaşları üçün məcburidir.
1.5  Bu sənədləşdirilmiş prosedurda istifadə olunan terminlər ISO 9000:2015 “Keyfiyyət 
            İdarəetmə Sistemləri” Beynəlxalq Standartına uyğundur. Əsaslar və lüğət."
1.6       Bu sənəddə aşağıdakı simvollar və abreviaturalardan istifadə olunur:
            İSO -  Beynəlxalq Standartlaşdırma Təşkilatı;
            BS  -  Beynəlxalq Standart;
            KİS -  Keyfiyyəti İdarəetmə Sistemi;
“ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, 
Akademiya.
 1.7      Bu sənəddə aşağıdakı normativ istinadlardan istifadə olunur:
        ISO 9000:2015 BS “Keyfiyyət idarəetmə sistemi. Əsaslar və lüğət"
                   ISO 9001:2015 BS “Keyfiyyəti İdarəetmə sistemi.  Tələblər”

[bookmark: _Toc14716438]2.       MƏSULİYYƏT
2.1   Akademiyanın rektoru bu təlimatı və ona dəyişiklikləri təsdiq edir, bu sənədin tələblərini     yerinə yetirmək üçün lazımi resursları ayırır.
2.2    Akademiyanın tədris və tərbiyə işləri üzrə prorektoru bu təlimata uyğun işlərin təşkilinə  
                   görə məsuliyyət daşıyır.
 2.3   Prosesdə iştirak edən Akademiyanın əməkdaşları KİS-nin hazırkı sənədində göstərilən tələblərin yerinə yetirilməsinə görə məsuliyyət daşıyırlar.
2.4    Bu təlimatın tələblərinin yerinə yetirilməsinin yoxlanılmasını daxili audit KİS-in illik planına    uyğun olaraq həyata keçirir.

3.       TƏŞKİLATİ MƏSƏLƏLƏR (Daxil olan məlumatlar)
3.1 Bərpa olunan, akademik məzuniyyətdən qayıdan, təhsilalma formasını dəyişən, köçürülən, təkrar ali təhsil üzrə qəbul olunan, ikili diplom və ya mübadilə proqramlarında iştirak tələbələrin kreditlərinin tanınması və kredit fərqlərinin müəyyənləşdirilməsinin fənn uyğunlaşdırma cədvəlləri Akademiyada tələbələrin qeydiyyatının aparıldığı tarixdən 10 iş günü müddətində müvafiq fakültələrdə hazırlanır;
3.2 Uyğunlaşdırma cədvəlləri fənlərə uyğun olaraq rəy alınması üçün müvafiq kafedralara göndərilir;
3.3 Fakültələr tələbələrinin fənn uyğunlaşdırma cədvəllərini (ADDA-F-100) kredit və fənlər üzrə hazırlayır, Tədris qeydiyyat şöbəsi ilə  razılaşdırır;
3.4 Fənlər üzrə kompetensiyaların uyğun olub-olmaması haqqında kafedraların rəyi ixtisaslar üzrə müvafiq fakültələrin Elmi Şurasında müzakirə olunur;
3.5 Uyğunlaşdırma cədvəli Fakültə Elmi Şurasında təsdiq olunduqdan sonra kreditləri tanınmış fənlər nəzərə alınmaqla tyutor (akademik məsləhətçi) tərəfindən həmin tələbələrin Fərdi tədris planı (ADDA-F- 044) hazırlanır;
3.6 İkili Diplom Proqramları çərçivəsində kreditin tanınmaasıfənlərin kompetensiyaları nəzərə alınaraq öncədən razılaşdırılmış ortaq tədris planına uyğun aparılır;
3.7 Tələbənin İkili Diplom Proqramında iştirakı zamanı nəzərdə tutulan ortaq tədris planına uyğun olaraq fərdi tədris planı hazırlanır;
3.8 Mübadilə proqraçları çərçivəsində tələbənin müvafiq semestr üzrə keçəcəyi fənlərin siyahısı öncədən müəyyənləşdirilir;
3.9 Müvafiq fakültə tərəfindən qarşılıqlı əvəzlənmiş və Akademiyada tanınan fənlər müqaviləyə əlavə olunaraq tərəfdaş universitetə göndərilir;
3.10 Tələbə mübadilə proqramından qayıdandan sonra tərəfdaş Ali təhsil müəssisəsidə əldə etdiyi kreditlər Akademiya tərəfindən tanınır.
4.       YEKUN MÜDDƏALAR
4.1 Uyğunlaşdırma cədvəlləri (Əlavə 1 və Əlavə 2) 2 nüsxədə hazırlanır, bir nüsxəsi fakültədə qalmaqla, digər nüsxəsi Tədris qeydiyyat şöbəsinə təqdim edilir;
4.2 Eyni təhsil proqramı və ixtisası üzrə bərpa olunan, akademik məzuniyyətdən qayıdan, təhsilalma formasını dəyişən, köçürülən, ikili diplom və ya mübadilə proqramlarında iştirak tələbələrin bu qaydalar üzrə uyğunlaşması aparılan fənlər müvafiq proseduru keçmədən birbaşa uyğunlaşdırma cədvəlində qeyd edilir.

5.      PROSESİN ÖLÇÜ VƏ MEYARLARI
5.1    Akademik fərqlərin müəyyənləşdirilməsi: Uyğun olmayan və ya çatışmayan fənlər üzrə  əlavə dərslərin və ya imtahanların təyin olunması.
5.2    İkili diplom və mübadilə proqramları: Beynəlxalq tərəfdaş universitetlərlə razılaşdırılmış kredit uyğunluğu və qarşılıqlı tanınma prinsipləri.
5.3     Təhsilalma formasının dəyişməsi (məsələn, əyani-distant): Mövcud fənlərin yeni forma üzrə uyğunlaşdırılması və fərqlərin aradan qaldırılması.
 5.4       Akademik məzuniyyətdən qayıdan tələbələr: Tədris planında baş verən dəyişikliklərə uyğun olaraq fərqlərin müəyyənləşdirilməsi.
5.5       Təkrar ali təhsilə qəbul olan tələbələr: Tədris planlarına uyğun olaraq kreditlərin tanınması və fərq imtahanlarının müəyyənləşdirilməsi
6.      RESURSLAR

6.1.   Bu sənədləşdirilmiş prosedurun tələblərini yerinə yetirmək üçün Akademiyanın 
 rektoru  aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

Bu Qaydalar “Azərbaycan Dövlət Dəniz Akademiyası” PHŞ-nin Elmi Şurasının “27” may 2025-ci il tarixli, № 10 saylı qərarı ilə təsdiq edilmiş və həmin tarixdən qüvvəyə minmişdir.

